Diari Oficial de la Generalitat Valenciana


Sumari del DOGV 3172, del 29-01-1998 (1998/576)

Informació pública del Programa d'Actuació Integrada en l'Àmbit del Sector de Sòl Urbanitzable Programat Residencial del Terme Municipal de Riba-roja de Túria.
---------------------------------------------------------------------------------------------------------------------------------------------------------------

### Dades del document

Número de DOGV
:   3172

Data del DOGV
:   29-01-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/576


Organisme emissor
:   Aplicaciones de Personal, SL

Tipus de document
:   Anunci

Informació pública del Programa d'Actuació Integrada en l'Àmbit del Sector de Sòl Urbanitzable Programat Residencial del Terme Municipal de Riba-roja de Túria. [1998/M576]
  
La mercantil Aplicaciones de Personal, SL, titular del codi d'identificació fiscal B-96328000, domiciliada al carrer del General Avilés, de València, ha formulat el Programa d'Actuació Integrada en l'Àmbit del Sector de Sòl Urbanitzable Programat Residencial del Terme Municipal de Riba-roja de Túria els límits del qual són: al nord, urbanització en sol urbà Santa Rosa UE. SNTA 1; al sud, urbanització Santa Rosa UE. SNTA 2; a l'est, barranc de Mandor SNUH; a l'oest, urbanització Entrenaranjos a la qual s'acompanya avantprojecte d'urbanització, així com pla parcial i sol·licitud de cèdula d'urbanització, havent-se acollit al procediment simplificat disposat en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Que en compliment del que disposa l'article 48.1.c), en relació amb el 46.2, 3 i 4, i 52.1 de l'esmentada llei s'estableix el termini d'informació pública del programa i de la resta d'instruments i documents que l'acompanyen, pel termini de 20 dies hàbils, comptats a partir del dia següent a la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol interessat podrà consultar l'acta de protocol·lització del programa i la resta d'instruments i documents indicats en la Notaria del senyor Francisco Moret Martínez, situada al carrer del Castell, número 4, primera, de Benaguasil, de 10.00 a 13.00 hores, els dies hàbils del període d'informació pública, podent limitar la seua intervenció a examinar la documentació que se li exhibisca o sol·licitar i obtenir còpies de l'acta de protocol·lització del programa i dels instruments i documents indicats, siga en la seua totalitat o en la part que considere del seu interés.
  
L'esmentat programa, junt amb la resta d'instruments i documents i el corresponent expedient administratiu es va depositar en l'Ajuntament de Riba-roja de Túria el dia 9 de gener de 1998 amb registre d'entrada número 141, on podrà ser consultat igualment durant el mateix període de temps i horari.
  
En l'esmentat termini els interessats podran presentar al·legacions, així com altres alternatives tècniques diferents a l'exposada, en l'Ajuntament de Riba-roja de Túria. La presentació d'alternatives tècniques es realitzarà a la vista, amb la documentació continguda en l'article 32 a) i b) de la Llei Reguladora de l'Activitat Urbanística, acompanyant, si escau, projectes complementaris.
  
Aquest termini quedarà prorrogat per 20 dies addicionals, si durant els 10 primers dies d'informació pública alguna persona fera el compromís de presentar una alternativa tècnica substancialment diferent a l'exposada al públic. La pròrroga, d'existir, es farà constar en l'expedient, s'anunciarà al tauler d'edictes de l'Ajuntament i es comunicarà als qui, per desconéixer-la, presenten pliques prematurament.
  
Vençut el termini inicial o el prorrogat, si escau, s'obrirà un nou termini de cinc dies hàbils durant el qual qualsevol interessat podrà presentar en l'Ajuntament de Riba-roja de Túria, de 09.00 a 12.00 hores, proposicions juridicoeconòmiques, amb la documentació a què es refereix l'article 32 c) i d) de la mateixa llei, per a executar qualsevol de les alternatives presentades.